Mín öll 4 hafa verið mjög hrifin af hafragraut og ég á alltaf til bæði tröllahafra og fína hafra . Á meðan það er verið að kynna hafragrautinn fyrir litlum börnum er mjög sniðugt að setja fína hafra í blandara í skamma stund og mala þá enn fínni , því þá fær grauturinn mýkri og sléttari áferð sem hentar þeim allra minnstu . En þegar barnið hefur vanist hafragrautnum hef ég hætt því og svo þegar það verður enn eldra er hægt að skipta yfir í tröllahafrana . Hinn fullkomni barna hafragrautur á okkar heimili : 1/2 dl hafrar 1 1/2 dl vatn tæpur dl mjólk ( móðurmjólk , þurrmjólkurblanda eða stoðmjólk ef barnið er orðið eldra en 6 mánaða ) 1 tsk fita Ég legg hafrana alltaf í bleyti yfir nótt , þá verður grauturinn svo einstaklega „ creamy “ og ljúffengur , það styttir líka suðutímann . Setti stoðmjólkina í klakabox og frysti í teningum ( 0,8 dl ) og það passar að setja einn slíkann tening með í krukkuna yfir nóttina og svo er allt soðið saman að morgni . Það má leika sér endaulaust með að bæta einhverju gómsætu út á grautinn t.d. chia fræjum , rúsínum , ceylon kanil , ávaxtamauki , kínóa , banana , vanillu og svo mætti endalaust telja .